								        Poslovni broj: St-159/2014
REPUBLIKA HRVATSKA
TRGOVAČKI SUD U SPLITU		
				

Z A P I S N I K

sastavljen kod Trgovačkog suda u Splitu, u stečajnom postupku nad dužnikom ATRIUM SPALATUM d.o.o. u stečaju Split, Poljička cesta 20 b, OIB:75237018400, dana 22. rujna 2026. 

SKUPŠTINA VJEROVNIKA

Prisutni od suda:
Velimir Vuković, stečajni sudac
Ivana Poljak, zapisničarka

Početak u 09:00 sati.

Utvrđuje se da su pristupili:
- za dužnika: stečajna upraviteljica Meri Šitić
- za vjerovnike:
1. VICTA d.o.o. i GOLD STARS j.d.o.o. Split, punomoćnik Jere Matić odvjetnik u Splitu 
2. ACCOLA d.o.o. i CRIVAC d.o.o., kao pravni sljednici ADRIATIC ASSETS d.o.o. Zagreb, pravni sljednik H-Abduco d.o.o. Zagreb,  punomoćnik Tomislav Krka, odvjetnik u Splitu
3. Aldi inženjering d.o.o., zakonski zastupnik Ljubo Đula
4. Sculptor d.o.o., prokurist Mladen Visković
5. Pavao Đonlić osobno
6. Tomislav Baus, osobno
7. Republika Hrvatska, Ministarstvo financija, nitko
8. Ivan Kegalj, punomoćnik Neven Penjak, odvjetnik u Splitu
9. Tonči Šundov, osobno
10. Jasna Matičević, osobno, koja u ovaj čas predaje punomoć za zastupanje vjerovnika u ovom stečajnom postupku i to za Aldi d.o.o., Tomislav Baus, Pavao Đonlić, Ante Šundov i Sculptor d.o.o.
11. Grad Split, Ivana Pervan, punomoćnica po zaposlenju, generalna punomoć položena kod predsjednika suda pod 39 Su-94/14

Ostali prisutni: 
- punomoćnica stečajnog dužnika Jadranka Meštrović, odvjetnica u Zagrebu 
- ATRIUM SPALATUM INŽENJERING d.o.o., zastupnica po zakonu Natalija Mladineo
- Global relax nekretnine d.o.o. u stečaju Rijeka, punomoćnica Jasna Matičević
- Dragan Đurić, novinar Nacionala

Stečajni vjerovnik Jasna Matičević, odvjetnica u Zagrebu, kao i punomoćnica ostalih stečajnih vjerovnika za čije je zastupanje predala punomoć za zastupanje na današnjem ročištu, prije nastavka održavanja skupštine vjerovnika, obavještava sud da prema dostupnim podacima ovih vjerovnika, stečajna upraviteljica Meri Šitić je po samom zakonu izgubila pravni status stečajnog upravitelja, radi činjenice što je u tri stečajna postupka razriješena dužnosti stečajnog upravitelja. Sve ovo da je obrazloženo i dokumentirano u podnesku koji je predan u sudski spis e-komunikacijom, a službenica suda ga je stečajnom sucu, kao obavijest primitka podneska e-komunikacijom, predaje stečajnom sucu.
Također, konstatira se da je predmetni podnesak s prilozima osobno predala odvjetnica Jasna Matičević te traži da se današnja skupština prekine i odgodi radi utvrđenja da Meri Šitić više nema status stečajnog upravitelja, sve u smislu č. 81. st.1. pod.st. 2. toč. 3., a koju činjenicu je dužan nadzirati stečajni sudac temeljem odredbe čl. 76. st.3. Stečajnog zakona kojim je određeno da stečajni sudac imenuje i razrješuje stečajnog upravitelja i nadzire njegov rad. S obzirom da je danas stečajnom sucu predočena nedvojbena činjenica da je stečajnoj upraviteljici prestao status stečajnog upravitelja još dana 7. travnja 2025. i to odlukom samog stečajnog suca Velimira Vukovića u stečajnom spisu posl.br. St-596/2017, kao zadnja odluka u kumulativu unazad tri godine koji propisuje kogentna odredba Stečajnog zakona, sudac ne smije žmiriti na manu koju po sili zakona ima u spisu, a to da više nema stečajnog upravitelja. Tim više što je stečajna upraviteljica činjenice razrješenja u postupcima pred sudom u Splitu pod posl.br. St-83/2022 od 23.10.2023., Trgovački sud u Zadru posl.br. St-74/2023 od 29.12.2023. zatajila vjerovnicima i stečajnom dužniku, stečajni sudac bez odgode mora prekinuti rad na predmetu jer je o ovoj nepravilnosti obaviješten kabinet ministra pravosuđa, nadležna uprava Ministarstva pravosuđa te predsjednik ovog suda, o čemu je predan podnesak od strane ovog punomoćnika u spis predmeta.
Sud donosi 

zaključak
I. Odluka o prestanku dužnosti stečajnog upravitelja Meri Šitić sud će donijeti u roku od tri dana nakon provjere svih relevantnih činjenica na koje se pozvala punomoćnica Jasna Matičević
II. Nastavlja se s radom ove skupštine vjerovnika.
Stečajni sudac daje kratko obrazloženje za prethodne odluke.

Nakon ove odluke stečajnog suca odvjetnica Jasna Matičević na zapisnik podnosi kaznenu prijavu protiv Meri Šitić po čl. 204. ZKP-a, a radi ostvarenja bića kaznenog djela iz čl. 291. Kaznenog zakona Republike Hrvatske.
Utvrđuje se da je rješenjem ovog suda poslovni broj St-159/2014 od 5. lipnja 2026., stečajni sudac sazvao Skupštinu vjerovnika s
D n e v n i m   r e d o m

1. Izvješće stečajnog upravitelja od 5. lipnja 2026.
2. Donošenje odluke o daljnjem tijeku stečajnog postupka
3. Razno
Utvrđuje se da je stečajna upraviteljica ovom sudu dana 5. lipnja 2026. i 20. kolovoza 2026. podnijela izvješće o tijeku stečajnog postupka te stanju stečajne mase, a koja pismena su istog dana objavljena i na mrežnoj stranici e-oglasna ploča sudova.
Nadalje, utvrđuje se da je se stečajni vjerovnik VICTA d.o.o. u podnesku od 25. kolovoza 2026. očitovao o izvješću stečajne upraviteljice od 20. kolovoza 2026., a koja pismena su istoga dana objavljena i na mrežnoj stranici e-oglasna ploča sudova.
Također, utvrđuje se da je odgovorna osoba društva ATRIUM SPALATUM INŽENJERING d.o.o., čiji je osnivač i jedini član društva stečajni dužnik, ovom sudu dana 18. rujna 2026. podnijela izvješće, koje pismeno je istoga dana objavljeno i na mrežnoj stranici e-oglasna ploča sudova.
Novi razlučni vjerovnik Ivan Kegalj se je u podnesku od 21. rujna 2026. očitovao o navodima iz podneska vjerovnika VICTA d.o.o. od 25. rujna 2026. te izvješću stečajne upraviteljice od 20. kolovoza 2026., koje pismeno je istoga dana objavljeno i na mrežnoj stranici e-oglasna ploča sudova.

	Pravo glasa na današnjoj skupštini vjerovnika imaju vjerovnici:

1.Tomislav Baus s 2.930.304,77 kn / 388.918,28 glasova
2.Republika Hrvatska, s 615.460,04 kn / 81.685,59 glasova
3.Sculptor d.o.o. s 6.064.894,93 kn / 804.949,89 glasova. 
4.Grad Split s 17.265.973,87 kn / 2.291.588,54 glasova
5.Victa d.o.o. s 481.450,04 kn / 63.899,40 glasova
6. Accola d.o.o. s 50.305.782,55 kn / 6.679.724,74 glasova
7. Crivac d.o.o. s 27.951.107,53 kn / 3.709.749,49 glasova
8. Ante Šundov s 829.337,71 kn / 110.072,23 glasova
Stečajni sudac predlaže da se na današnjoj skupštini vjerovnika pod točkom razno, raspravi izvješće društva ATRIUM SPALATUM INŽENJERING d.o.o. te odluči o predloženoj odluci.
Prisutni vjerovnici izjavljuju da su suglasni s predloženom dopunom dnevnog reda.
Nadalje, stečajni sudac daje kratko pojašnjenje o primjedbama vjerovnika  VICTA d.o.o. iz podneska od 25. kolovoza 2026., koje se odnosi na  tražbinu ovog vjerovnika u stečajnom postupku, kao i na primjedbu u vezi utvrđene tražbine i namirenja razlučnog vjerovnika Adriatic assets d.o.o. u ovom stečajnom postupku iz unovčene stečajne mase dužnika pod razlučnim pravom.
Tijekom izlaganja stečajnog suca u ovom stečajnom postupku iz pisarnice suda je u sudski spis stečajnom sucu dostavljen zahtjev za izuzeće stečajnog suca Velimira Vukovića, time da odvjetnica Jasna Matičević dodatno pojašnjava zahtjev za izuzeće stečajnog suca, kao i prestanak dužnosti stečajnom upravitelju Meri Šitić, a kako je sve obrazloženo u podnesku od 22. rujna 2026., jer zastupa istovremeno dužnika i vjerovnika iz dužničko vjerovničkog odnosa.
Stečajna upraviteljica izjavljuje da u cijelosti ostaje kod podnesenih izvješća o tijeku stečajnog postupka i stanju stečajne mase za dužnika ATRIUM SPALATUM d.o.o. u stečaju Split, Poljička cesta 20 b, OIB: 75237018400 od 5. lipnja 2026. i 20. kolovoza 2026., time da vjerovnici na današnjoj skupštini odluče o daljnjem tijeku stečajnog postupka.
Odvjetnica Jasna Matičević postavlja stečajnom upravitelju pitanje da pojasni svoj izvješće od 20. kolovoza 2026. u dijelu u kojem navodi na obračunski dan 21. svibnja 2026. da na depozitnom računu ovog suda stoji svota od 85.627,26 EUR, a s obzirom na činjenicu da je u izvješćima od 3. travnja 2025. i 5. lipnja 2026. stajalo da na depozitnom računu ovog suda stoji 440.273,29 EUR. Dakle, molim objašnjenje za manjak / razliku neobjašnjivu u izvješću za  354.646,03 EUR.
Stečajna upraviteljica na postavljeno pitanje izjavljuje da ispred sebe ima karticu predmeta St-159/2014 depozitnog računa Trgovačkog suda u Splitu, iz koje kartice proizlazi da je na dan 20. kolovoza 2026. stoji 440.273,79 EUR.
Nakon izjašnjenja stečajne upraviteljice stečajni sudac je odvjetnici Jasni Matičević predao na uvid karticu predmeta St-159/2014 od 20. kolovoza 2026.
Odvjetnici Jasni Matičević odbija se zahtjev za predaju kartice predmeta St-159/2014, kojeg je pregledala prije podnošenja zahtjeva za predaju kartice, uz obrazloženje da će se odvjetnici nakon skupštine vjerovnika predati kartica predmeta St-159/2014, koja se odnosi na stanje depozita za ovog dužnika.
Odvjetnica Jasna Matičević postavlja stečajnom upravitelju da se izjasni zašto se prihvatila funkcije stečajnog upravitelja u ovom postupku radi izričitog sukoba interesa s obzirom na činjenicu da je istovremeno i stečajni upravitelj Alpe Jadran banka d.d. u stečaju koja je s Hypo Alpe Adria Bankom povezana preko vjerovničkih odnosa, a Hypo Alpe Adria Bank je na nekretninama ovdje dužnika imao upisan zalog u času otvaranja stečaja na ovim dužnikom, stečajna upraviteljica izjavljuje da na ovo pitanje nema posebnog odgovora, jer za to nije ni vrijeme ni mjesto, a nakon toga odvjetnica Jasna Matičević navodi da je upravo iz njenog postupanju u ovom stečajnom postupku naspram vjerovnika koji su kupili potraživanje Hypo Alpe Adria banka nije provodila kao savjesni gospodarstvenik ispitivanja tražbina, iste je dvostruko priznavala, kako upisani zalog u zemljišnim knjigama uvećane za knjigovodstvenu evidenciju duga dužnika u trenutku otvaranja stečaja.
Punomoćnik vjerovnika Victa d.o.o. izjavljuje da ostaje u cijelosti kod navoda i prijedloga iz podnesaka od 25. kolovoza 2026. te dodatno navodi kako niti stečajni sudac, a niti stečajna upraviteljica u svom izvješću od 20. kolovoza 2026. nije dala odgovor na pitanje u vezi izdanih brisovnih očitovanja Adriatic asset d.o.o. trećim osobama na temelju ustupljenih tražbina i založnog prava, odnosno da nije i dalje jasno jesu li tražbine za izdata brisovna očitovanja uključena u iskazano namirenje razlučnog stečajnog vjerovnika Adriatic asset d.o.o. u ovom stečajnom postupku.
Na daljnji upit odvjetnice Jasne Matičević da stečajna upraviteljica nije u cijelosti udobrovoljila zaključku suda sa zadnjeg stečajnog ročišta, a tiče se imovine dužnika koja je prema podacima u zemljišnim knjigama iskazana kao vlasništvo stečajnog dužnika, na ovo pitanje stečajni sudac daje pojašnjenje i to kako slijedi.
Etažiranje nekretnina stečajnog dužnika u objektu Lazarica je provedeno nakon što je pribavljena lokacijska dozvola, izvedeni građevinski radovi te izrađen elaborat o etažiranju prema tada važećem Zakon o gradnji.
Međutim, nakon što je objekt dovršen i prije provođenja postupka uporabne dozvole za predmetnu nekretninu, došlo je do rušenja dijela izgrađenih etaža na objektu koje su već bile upisane u zk knjige kao samostalni etažni dijelovi.
Tako da sada imamo situaciju da prema stanju upisa u zk knjige imamo etažne dijelove koji su upisani u zk knjizi kao vlasništvo stečajnog dužnika, a zapravo su srušene. Od svih etažnih dijelova koji su spomenuti na prošloj skupštini vjerovnika, u međuvremenu stečajni dužnik nakon provedenih postupaka je došao u priliku da provodi unovčenje u stečajnu masu samo uredskih prostora broj 171 i broj 149.

Stečajni vjerovnik Tomislav Baus da u odnosu na prethodno izjašnjenje stečajnog suca da je pitanje etažiranja izdavanja građevinske i uporabne dozvole za objekt Lazarica te provedba upisa u zk knjizi izvršena sukladno tadašnjem Zakonu o gradnji. Nakon što je izvršeno rušenje dijelova izgrađenog objekta da je napravljeno novo etažiranje koje se nalazilo u dokumentaciji dužnika prije otvaranja stečaja s čim je stečajna upraviteljica bila upoznata, o čemu je ovaj stečajni vjerovnik pisao u podnescima upućenima sudu i stečajnoj upraviteljici i nalaze se u spisu, a odgovor stečajne upraviteljice je bio da će taj novi elaborat o etažiranju provesti etažni vlasnici.

	Rasprava o točki 1. i 2. dnevnog reda je dovršeno.

	Prelazi se na točku 2. Dnevnog reda - Razno.

Izvješće društva ATRIUM SPALATUM INŽENJERING d.o.o., te odluči o predloženoj odluci.

Odgovorna osoba društva Atrium Spalatum inženjering d.o.o. upoznaje vjerovnike o sadržaju podneska od 18. rujna 2026. koje je istog dana objavljeno na e-oglasnoj ploči te ujedno predlaže da vjerovnici na današnjoj skupštini odluče o predloženoj odluci, uplati predujma u iznosu od 11.320,00 EUR radi dovršetka ovršnog postupka pred Općinskim sudom u Splitu.

Na pitanje odvjetnice Jasne Matičević da odgovorna osoba društva Atrium Spalatum inženjering d.o.o. podnese obrazloženje i strukturu troškova za koje se traži uplata predujma od 11.320,00 EUR, zz društva Atrium Spalatum inženjering d.o.o. navodi kako slijedi. 

Struktura troškova je obrazložena na stranicama 3 i 4. i izrijekom se odnosi na 1. ovrha Porezne uprave zbog neisplate plaće direktoru sukladno zakonskim odredbama pri čemu je direktor prijavljen na jedan radni sat dnevno kako bi plaća bila minimalna, jer u promatranom razdoblju od 2024. kad je preuzeta dužnost direktora ne isplaćuje plaću jer nema sredstava. Porezna uprava je izvršila blokadu računa za iznos od 5.895,77 EUR neisplaćene bruto plaće, što uvećano za trošak zdravstvenog osiguranja iznosi ukupno 6.840,55 EUR. 

Nadalje, Porezna uprava obračunala je i 30,00 EUR troškova ovrhe da ne bi došlo do situacije otvaranja stečaja nad društvom Atrium Spalatum inženjering d.o.o. bilo bi svrhovito da stečajni dužnik Atrium Spalatum uplati pozajmicu od 11.320,00 EUR, a koja pozajmica bi pokrila i tromjesečne troškove u vidu isplate plaće, isplate knjigovodstvu za troškove vođenja knjigovodstva jer zz sukladno zakonu ima obvezu da u roku od 60 dana od dana nastanka uvjeta kontinuirane blokade računa Trgovačkom sudu u Splitu predloži otvaranje stečajnog postupka.

Na upit odvjetnice Jasne Matičević da se zz društva Atrium Spalatum inženjering d.o.o. izjasni ima li drugo zaposlenje i prihode po osnovu osiguranja, zz društva Atrium Spalatum inženjering d.o.o. izjavljuje da nema te da je umirovljena, jer se od 2015. nalazi u mirovini.

Stečajni vjerovnik Tomislav Baus stavlja primjedbu vezano za ovu točku dnevnog reda jer da je od početka otvaranja stečajnog postupka upozoravao na imovinu ovog društva, a da stečajna upraviteljica kao vrijednost poslovnog udjela u društvu navela iznos od 20.000,00 kn, što da je potvrdio stečajni sudac na izvještajnom ročištu, a sad se u ovoj fazi stečajnog postupka utvrdilo da vrijednost te imovine po procjeni sudskog vještaka iznosi 1.500.000,00 EUR, a prodana u stečajnom postupku za 1.200.000,00 EUR.

Ovaj stečajni vjerovnik posebno želi naglasiti da je u odnosu na društvo Atrium Spalatum inženjering d.o.o. nastali veći troškovi od onih koje predlaže predujmiti zz društvo, i to za izrečene kazne za društvo i odgovornoj osobni društva, iako je u trenutku izricanja kazne od strane FINA-e odgovorna osoba Tomislav Baus već prije dvije godine prestala biti odgovorna osoba u društvu, ali to nije bilo provedeno u sudskom registru.

Vjerovnik Ante Šundov stavlja primjedbu na ovu točku dnevnog reda uz obrazloženje da vjerovnici na današnjoj skupštini ne mogu odlučiti o predloženoj točki dnevnog reda iz svih razloga koji su već obrazloženi od strane vjerovnika u tijeku skupštine.

Odvjetnica Jasna Matičević se u cijelosti pridružuje prigovoru vjerovnika Ante Šundova.

Stečajni vjerovnik Aldi inženjering d.o.o. pod razno ponavlja već istaknuti prigovor kako na temelju sklopljenog ugovora s odgovornom osobom dužnika prije otvaranja stečaja ima sporazum prema kojem zadržava pravo vlasništvo na ugrađenoj stolariji do izvršene podmirenja računa, a tražbina mu je osporena i ugrađena stolarija nije vraćena, stečajni sudac ponavlja obrazloženje koje je dao vjerovniku na toj skupštini.

Raspravljanje o ovoj točki je dovršeno.

Sud donosi 

zaključak

I. O pravnom statusu stečajnog upravitelja Meri Šitić sud će odlučiti u roku od 3 dana.

II. Sud će u zakonskom roku predsjedniku suda dati očitovanje o zahtjevu za izuzeće stečajnog suca na nadležno odlučivanje.

III. Za prijedlog odluke o uplati predujma u iznosu od 11.320,00 EUR iz stečajne mase dužnika u korist društva Atrium Spalatum inženjering d.o.o. glasovali su vjerovnici: 
Grad Split s 2.291.588,54 glasova
Accola d.o.o. s 6.679.724,74 glasa
Crivac d.o.o. s 3.709.749,49 glasa, uz obrazloženje da se radi o pozajmici koja će se vratiti u stečajnu masu nakon što se značajan iznos sredstava od cca  300.000,00 EUR vrati u stečajnu masu nakon dovršetka ovršnog postupka koji se vodi pred Općinskim sudom u Splitu

Protiv prijedloga odluke glasovali su vjerovnici:
Ante Šundov s 110.072,03 glasa
Vjerovnica Jasna Matičević ujedno i punomoćnica vjerovnika za koje je predala u spis punomoć za zastupanje ne podržava rad zakonskog zastupnika društva koje traži pozajmicu u situaciji kad je društvo već blokirano već 60 dana dovodeći skupštinu vjerovnika pred svršen čin svojim nemarnim upravljanjem tim društvom suprotno čl. 252. ZTD-a.

Sud utvrđuje da je većinom glasova koji su glasovali o ovom prijedlogu prihvaćena odluka o uplati pozajmice društvu Atrium Spalatum inženjering d.o.o. u iznosu od 11.320,00 EUR iz unovčene stečajne mase dužnika. 

Odvjetnica Jasna Matičević osobno kao vjerovnik i kao punomoćnica vjerovnika koje zastupa u ovom stečajnom postupku izjavljuje da neće potpisati zapisnik, ona osobno niti stranke, jer zapisnik nije pratio tijek rasprave.   
 
Dovršeno u 11:10 sati. 


Zapisničar	                                    Stečajni sudac		  Stečajni upravitelj:                                                                                                                                



					     Stečajni vjerovnici:


                         Poslovni broj:  St - 159/2014   REPUBLIKA HRVATSKA   TRGOVAČKI SUD U SPLITU                   Z A P I S N I K     sastavljen kod Trgovačkog suda u Splitu, u stečajnom postupku  nad dužnikom  ATRIUM SPALATUM d.o.o. u stečaju Split, Poljička cesta 20 b, OIB:75237018400 ,  dana  22 .  rujna   202 6 .      SKUPŠTINA VJEROVNIKA     Prisutni od suda:   Velimir Vuković, stečajni sudac   Ivana Poljak, zapisničarka     Početak u 09:00 sati.     Utvrđuje se da su pristupili:   -   za dužnika: stečajna upraviteljica Meri Šitić   -   za vjerovnike:   1 .   VICTA   d.o.o. i GOLD STARS j.d.o.o. Split,   punomoćnik Jere Matić odvjetnik u Splitu    2. ACCOLA d.o.o. i CRIVAC d.o.o., kao pravni sljednici ADRIATIC ASSETS d.o.o.  Zagreb, pravni sljednik H - Abduco d.o.o. Zagreb,  punomoćnik Tomislav Krka, odvjetnik  u Splitu   3. Aldi inženjering d.o.o., zakonski zastupnik Ljubo Đula   4. S culptor   d.o.o., prokurist Mladen Visković   5. Pavao Đonlić osobno   6. Tomislav Baus, osobno   7. Republika Hrvatska, Ministarstvo financija,  nitko   8. Ivan Kega lj, punomoćnik Neven Penjak, odvjetnik   u Splitu   9. Tonči Šundov, osobno   10. Jasna Matičević, osobno, koja u ovaj čas predaje punomoć za zastupanje  vjerovnika u ovom stečajnom postupku i to za Aldi d.o.o., Tomislav Baus, Pavao  Đonlić, Ante Šundov i Sculptor d.o.o.   11. Grad Split, Ivana Pervan, punomoćnica po zaposlenju, generalna punomoć  položena kod predsjednika suda pod 39 Su - 94/14     Ostali prisutni:    -   punomoćnica stečajnog dužnika Jadranka  Meštrović, odvjetnica u Zagrebu     -   ATRIUM SPALATUM INŽENJERING d . o . o ., zastupnica po zakonu Natalija  Mladineo   -   Global relax nekretnine d.o.o. u stečaju Rijeka, punomoćnica Jasna Matičević  

